
Ministru kabineta rīkojums Nr. 880
Rīgā 2024. gada 29. oktobrī (prot. Nr. 46 25. §)
Par nekustamā īpašuma "Parkamalas" Kubulu pagastā, Balvu novadā, daļas pirkšanu valsts reģionālā autoceļa P35 "Gulbene–Balvi–Viļaka–Krievijas robeža (Vientuļi)" pārbūves projekta īstenošanai
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt nekustamā īpašuma "Parkamalas" (nekustamā īpašuma kadastra Nr. 3858 007 0001) daļu – zemes vienību (zemes vienības kadastra apzīmējums 3858 007 0110) 0,0105 ha platībā – Kubulu pagastā, Balvu novadā, kas nepieciešama valsts reģionālā autoceļa P35 "Gulbene–Balvi–Viļaka–Krievijas robeža (Vientuļi)" posma 17,59.–32,44. km pārbūves projekta īstenošanai.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētā nekustamā īpašuma daļu nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minētā nekustamā īpašuma daļas pirkšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2024. gadam paredzētajiem līdzekļiem;
· 2.3. izdevumus, kas saistīti ar īpašuma tiesību nostiprināšanu zemesgrāmatā un zaudējumu kompensēšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" 2024. gadam paredzētajiem līdzekļiem.

